Diari Oficial de la Generalitat Valenciana


Sumari del DOGV 7058, del 02-07-2013 (2013/6752)

Notificació de la sentència dictada en el procediment de divorci número 1/2013.
-------------------------------------------------------------------------------

### Dades del document

Número de DOGV
:   7058

Data del DOGV
:   02-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6752


Organisme emissor
:   Jutjat de Violencia Sobre la Dona Número 1 de Gandia

Tipus de document
:   Edicte

Notificació de la sentència dictada en el procediment de divorci número 1/2013.  
 [2013/6752]  
«Sentència número 16/2013  
Gandia, 25 d'abril de 2013   
El magistrat jutge titular del Jutjat de Violència sobre la Dona número 1 de Gandia, Antonio Rafael Hernández Olí Vencía, he vist les presents actuacions de juí verbal número 001/2013, entre les parts; d'una, com a demandant, Rodica Jorascu, representada pel procurador o la procuradora, senyor/senyora Villaescusa Soler, i assistida del lletrat o la lletrada, senyor/senyora Pellicer Cánoves, i d'una altra, com a demandat, Fanel Jorascu, en rebel·lia, sobre divorci contenciós, amb intervenció del ministeri fiscal.  
No s'observa cap impediment per a aprovar les mesures interessades per la part actora, que són les que a continuació es detallen i a les quals el demandat ha mostrat la seua conformitat (excepte pel que fa a la pensió per aliments a la filla) i que el ministeri fiscal no ha objectat:  
  
1. L'atribució de la guarda i custòdia de la filla menor a la mare, Rodica Jorascu, i ambdós cònjuges exerciran conjuntament la pàtria potestat.  
2. Com que viuen en domicilis diferents, no hi h res a resoldre respecte d'això.  
3. L'establiment d'un règim de visites a favor de Fanel Jorascu, que tindrà un dret de visita consistent en caps de setmana alterns, des de l'eixida del col·legi el divendres fins a les 19.00 hores del diumenge. I que si la menor preferix no pernoctar a casa de son pare, ja que des que es va dictar la interlocutòria de mesures civils, en data 10 de setembre, tan sols ho ha fet en una ocasió, es respecte el desig de la menor, la qual podrà visitar son pare sense necessitat de pernoctar en el domicili d'este. I igualment:  
- La mitat de les vacacions escolars de Setmana Santa, Falles, Nadal, vacacions d'estiu i fira, la mitat dels dits períodes; la mare elegirà la primera o segona mitat dels dits períodes, els anys acabats en imparells, i el pare, els anys acabats en parells. No obstant això, respecte de les vacacions estivals es considera més adequat que estes siguen disfrutades pels pares per mitat, si bé estes durant els mesos de juliol i agost de cada any es dividiran en quatre períodes quinzenals, i cada un dels progenitors disfrutaran de dos dels dits períodes de forma alternativa, i la mare elegirà en els anys imparells la quinzena que desitge de cada un dels dos mesos i el pare elegirà en els anys parells. Respecte als dies de vacacions estivals de juny i setembre, els dits períodes es distribuiran per mitat per a cada un dels progenitors, i si haguera discrepància, elegirà igualment la mare els anys imparells i el pare, els anys parells, respecte dels dits dies, per tal que els pares disfruten de períodes idèntics en companyia de la seua filla menor durant el període de vacacions estivals. Quan hi haja algun pont escolar per a la filla que enllace amb un cap de setmana, la menor romandrà també durant els dits dies festius amb aquell progenitor al qual corresponga passar el cap de setmana més pròxim al dit pont escolar.  
  
- Els dies festius solts que hagen durant l'any, seran disfrutats de forma alterna pels progenitors.  
4. En concepte d'aliments per a la filla menor, Fanel Jorascu pagarà la quantitat mensual de cent cinquanta (150) euros dins dels cinc primers dies de cada mes, en el compte que designe l'esposa, que és el següent: Bankia [...]. La dita quantitat s'actualitzarà anualment basant-se en l'índex de preus al consum que establisca l'Institut Nacional d'Estadística o organisme que el substituïsca. La dita quantitat haurà de ser ingressada en el compte corrent indicat per l'esposa. Així mateix, el pare contribuirà amb el pagament de la mitat dels gastos extraordinaris respecte de la dita filla menor.  
5. La menor no podrà eixir del territori nacional sense el consentiment previ, exprés i escrit, d'ambdós progenitors, el qual conste en document fefaent amb autenticitat de les firmes o, a falta d'això, amb l'autorització judicial.  
6. I igualment es declara extingida la societat de guanys.  
7. I es declara que no és procedent la pensió a què es referix l'article 97 del Codi Civil per a cap dels cònjuges per no produir el divorci cap desequilibri econòmic per a cap d'ells.  
8. Es revoquen els consentiments i poders que hagen pogut atorgar-se els cònjuges.  
S'imposa la pensió de 150 euros, com a mínim vital que té establida la jurisprudència menor, atés que si bé en orde de protecció es va establir de mutu acord la quantitat de 100 euros mensuals, en l'acte del juí el demandat va expressar estar vivint de lloguer, pagar una renda de 400 euros per la vivenda i que el seu germà estava ajudant-lo, i del conjunt de la seua declaració es conclou que fa treballs esporàdics i ocasionals i que percep rendes alienes al control de l'Agència Tributària i dels registres públics, però que li permeten viure amb estretor, atendre els seus gastos ordinaris i encara pagar, en tot o en part, el lloguer d'una vivenda. D'altra banda, no s'ha acreditat que la filla tinga gastos superiors ni diferents dels propis d'una persona de la seua edat i condició.  
  
Vistos els preceptes esmentats i la resta de d'aplicació.  
Dispositiva  
Que estime en part la demanda i declare:  
La dissolució per divorci del matrimoni contret a Galati (Romania) el 27 de setembre de 1997, entre les parts, Rodica Jorascu i Fanel Jorascu, amb els efectes legals inherents a la dita declaració, i decrete les mesures previstes en el fonament jurídic tercer. Sense costes.  
  
Queden revocats els consentiments i poders que els cònjuges s'hagueren atorgat entre si i cessa, llevat de pacte en contra, la possibilitat de vincular béns privatius de l'altre cònjuge en l'exercici de la potestat domèstica.  
Una vegada ferma esta sentència, remeteu testimoniança d'esta al registre civil corresponent al lloc de celebració del matrimoni, perquè es realitze l'oportuna anotació marginal.  
Notifiqueu esta resolució a les parts, i feu-los saber que en contra es pot interposar recurs d'apel·lació davant d'este Jutjat per a l'Audiència Provincial de València, dins del termini de 20 dies comptadors des de l'endemà de la notificació de la present, d'acord amb el que disposa l'article 458 de la Llei d'Enjudiciament Civil (segons la redacció donada per la Llei 37/2011, de 10 d'octubre), que pronuncie, mane i firme. En done fe.  
Publicació. L'anterior sentència va ser llegida i publicada pel jutge que la va dictar mentres celebrava audiència pública. En done fe.»  
  
Gandia, 25 d'abril de 2013.- La secretària judicial: María Carmen Pellicer Verdú.